钦定古今图书集成/历象汇编/乾象典/第012卷 > 《空赋》郭遹
## 钦定古今图书集成/历象汇编/乾象典/第012卷 > 《空赋》郭遹

“造化之工。稽夫有名之域，察以无象之中，彼去有而
含体，乃因无而立空。极乾坤之包，汗漫何窅？渺奥冲
融，且希夷难变，而橐籥罔穷，神禹莫知其至，离娄安
睹其终。坠露有声，杳然闻皓鹤之唳；太虚无碍，岂独
发醯鸡之蒙。则七曜垂文，《八弦》作纪，应类示迹，变态
无已。颢气浃而流英，飞霞散而成绮，顺昼夜以明晦”，
涵混元而古始。及夫长风清，骤雨霁。或暝魄初满，或
朝阳不翳。千里若镜，合止水而澄鲜；四野无尘，分远
山之亏蔽。理通一贯，施及多族。忘取舍而惟静，任细
大而皆足。溟涨会百川之宗，箫管达五音之目。墨客
临而责有，赋见平原。老氏酌以当无，道几牝谷。户牖
致有空之用，人神终害盈之黩。故至人得之于无心，
《公绰》实之于不欲。钦若圣君，赫赫良牧，英英。岩穴静
而贤举，囹圄空而法平。湛虚明而元鉴，在虚受而澄
清。无谈天之逸藻，惭叩寂以求声。